Enrico Scarzanella

Mùsich.
Enrico Scarzanella a l'era nà a Bari ai 12 d'ost 1879.
A l'era un coadiutor salesian, a l'avìa fàit soa profession a San Balegn ai 25 dë stèmber 1898.
Scarzanella a l'era intrà a l'oratòri ëd Turin ai 5 dë stèmber 1891, anté ch'a l'avìa frequentà ël ginasi.
Apress la mòrt ëd sò pare a l'ha ciamà d'intré ant la congregassion tanme coadiutor.

Dël 1900, ch'a l'avìa mach vint'agn, a l'ha sostituì a l'oratòri ël magìster Dogliani cand chiel-sì a l'é partì për la Mérica.
Scarzanella a l'ha mostrà dij talent musicaj fòra da l'ordinari.
A l'é peui passà a la librarìa salesian-a ëd San Balegn, anté ch'a l'é restà fin-a al 1909.
L'ann dòp a l'ha passalo a Milan e ij tre agn apress a Noara, anté ch'a l'é specialisasse sota la tùa dël magìster Manfredi.
Ai 12 ëd luj 1913 a l'ha pijà la licensa ëd magisté al conservatòri ëd Parma; dël 1919 ëdcò ël diplòma d'òrgo e ëd composission.

A l'avìa la passion për lë studi e l'ansegnament; ai 22 otóber 1905 a l'ha otnù la licensa magistral e ai 30 ëd novèmber 1916 ël diplòma d'abilitassion.

Dël 1929 a l'é stàit ciamà a l'oratòri, për giuté ël magìster Dogliani a pronté le selebrassion për la beatificassion ëd Don Bòsch; dlongh apress a l'ha suceduje ant la diression ëd la Schola cantorum.
Parèj a l'ha dirigiù la capela musical sia ant la festa ëd beatificassion (1929) che an cola ëd canonisassion (1934) ëd Don Bòsch.

Dël 1941 a l'ha pijà la diression dla tipografìa salesian-a e a l'ha ciamà d'esse esentà da l'ansegnament musical.
A j'11 ëd fërvé 1955 a l'é stàit nominà sòcio dl'Academia marian-a salesian-a.

A l'é mòrt a Turin ai 6 d'avril 1955.

Scarzanella, Enrico